तनाव प्रबंधन पर सेंदरी के मेंटल हॉस्पिटल में संगोष्ठी हुई
बिलासपुर| राज्य मानसिक स्वास्थ्य चिकित्सा, सेंदरी में तनाव प्रबंधन पर संगोष्ठी का आयोजन हुआ। कार्यक्रम के मुख्य अतिथि जिला विधिक सेवा प्राधिकरण सचिव शैलेष शर्मा ने तनाव और कानून से संबंधित जानकारी देने के साथ ही टोनही प्रताड़ना को जड़ से दूर करने की बात कही। अस्पताल अधीक्षक डाॅ.बीआर नंदा ने बताया कि अस्पताल में मरीजों को उच्चस्तरीय सुविधाएं दी जा रही हैं। बिस्तरों कि संख्या बढ़ा कर 200 कर दी गई है। सेंटर आॅफ एक्सीलेंस की घोषणा की गई है। डाॅ. सतीश श्रीवास्तव ने तनाव के कारण व उसके प्रबंधन की जानकारी दी। इस मौके पर डाॅ.जेपी आर्या, दीप्ति धुरंधर, बीआर शर्मा, प्रशांत पांडेय, एंजेलिना वैभव लाल, अखिलेश कुमार डेविड, मधु सूर्यवंशी सहित बड़ी संख्या में मरीजों के परिजन शामिल थे।
hin_Deva hin_Deva